รายชื่อโรงเรียนในจังหวัดขอนแก่น

หน้านี้รวบรวมรายชื่อโรงเรียนในจังหวัดขอนแก่น โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
จังหวัดขอนแก่นมีโรงเรียนทั้งหมด 1,262 โรงเรียน โดยแบ่งตามสังกัดและอำเภอที่ตั้งดังนี้
ในส่วนนี้จะจำแนกโรงเรียนในจังหวัดขอนแก่นตามสังกัดของโรงเรียน ได้แก่
จังหวัดขอนแก่นมีโรงเรียนสังกัด สพฐ. จำนวน 1,071 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาขอนแก่น (สพม.ขอนแก่น) จำนวน 86 โรงเรียน โรงเรียนสังกัดสำนักงานเขตพื้นที่การศึกษาประถมศึกษาขอนแก่นทั้ง 5 เขตรวม 982 โรงเรียน และโรงเรียนสังกัดสำนักบริหารงานการศึกษาพิเศษ 3 โรงเรียน
เขตพื้นที่การศึกษาประถมศึกษาของจังหวัดขอนแก่นแบ่งดังนี้
จังหวัดขอนแก่นอยู่ในเขตพื้นที่การศึกษามัธยมศึกษาขอนแก่น และมีโรงเรียนในสังกัดจำนวน 86 โรงเรียน โดยจัดอยู่ใน 11 สหวิทยาเขตได้แก่
สพป.ขอนแก่น เขต 1 มีพื้นที่ครอบคลุม 3 อำเภอทางตอนกลางของจังหวัด ได้แก่อำเภอเมืองขอนแก่น อำเภอบ้านฝาง และอำเภอพระยืน มีโรงเรียนในความรับผิดชอบจำนวน 157 โรงเรียน โดยแบ่งเป็นอำเภอเมืองขอนแก่น 104 โรงเรียน อำเภอบ้านฝาง 34 โรงเรียน และอำเภอพระยืน 19 โรงเรียน
สพป.ขอนแก่น เขต 2 มีพื้นที่ครอบคลุม 6 อำเภอทางตอนกลางค่อนไปทางใต้ของจังหวัด ได้แก่อำเภอโคกโพธิ์ไชย อำเภอชนบท อำเภอบ้านไผ่ อำเภอบ้านแฮด อำเภอเปือยน้อย และอำเภอมัญจาคีรี มีโรงเรียนในความรับผิดชอบจำนวน 138 โรงเรียน โดยแบ่งเป็นอำเภอมัญจาคีรี 62 โรงเรียน อำเภอบ้านไผ่ 53 โรงเรียน อำเภอชนบท 34 โรงเรียน อำเภอโคกโพธิ์ไชย 22 โรงเรียน อำเภอบ้านแฮด 22 โรงเรียน และอำเภอเปือยน้อย 15 โรงเรียน
สพป.ขอนแก่น เขต 3 มีพื้นที่ครอบคลุม 5 อำเภอทางตอนใต้สุดของจังหวัด ได้แก่อำเภอโนนศิลา อำเภอพล อำเภอแวงน้อย อำเภอแวงใหญ่ และอำเภอหนองสองห้อง มีโรงเรียนในความรับผิดชอบจำนวน 182 โรงเรียน โดยแบ่งเป็นอำเภอหนองสองห้อง 63 โรงเรียน อำเภอพล 54 โรงเรียน อำเภอแวงน้อย 27 โรงเรียน อำเภอแวงใหญ่ 20 โรงเรียน และอำเภอโนนศิลา 18 โรงเรียน
สพป.ขอนแก่น เขต 4 มีพื้นที่ครอบคลุม 5 อำเภอทางตะวันออกเฉียงเหนือของจังหวัด ได้แก่อำเภอกระนวน อำเภอเขาสวนกวาง อำเภอซำสูง อำเภอน้ำพอง และอำเภออุบลรัตน์ มีโรงเรียนในความรับผิดชอบจำนวน 175 โรงเรียน โดยแบ่งเป็นอำเภอน้ำพอง 65 โรงเรียน อำเภอกระนวน 36 โรงเรียน อำเภอเขาสวนกวาง 33 โรงเรียน อำเภออุบลรัตน์ 27 โรงเรียน และอำเภอซำสูง 14 โรงเรียน
สพป.ขอนแก่น เขต 5 มีพื้นที่ครอบคลุม 7 อำเภอทางตะวันตกเฉียงเหนือของจังหวัด ได้แก่อำเภอชุมแพ อำเภอภูผาม่าน อำเภอภูเวียง อำเภอเวียงเก่า อำเภอสีชมพู อำเภอหนองนาคำ และอำเภอหนองเรือ มีโรงเรียนในความรับผิดชอบจำนวน 260 โรงเรียน โดยแบ่งเป็นอำเภอหนองเรือ 63 โรงเรียน อำเภอชุมแพ 60 โรงเรียน อำเภอภูเวียง 49 โรงเรียน อำเภอสีชมพู 47 โรงเรียน อำเภอภูผาม่าน 15 โรงเรียน อำเภอหนองนาคำ 15 โรงเรียน และอำเภอเวียงเก่า 11 โรงเรียน
จังหวัดขอนแก่นมีโรงเรียนสังกัดสำนักบริหารงานการศึกษาพิเศษ 3 โรงเรียน
จังหวัดขอนแก่นมีโรงเรียนสังกัดองค์กรปกครองส่วนท้องถิ่น 62 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดขอนแก่น (20 โรงเรียน) เทศบาลนครขอนแก่น (11 โรงเรียน) เทศบาลเมือง 4 แห่งได้แก่เทศบาลเมืองชุมแพ (1 โรงเรียน) เทศบาลเมืองบ้านทุ่ม (1 โรงเรียน) เทศบาลเมืองบ้านไผ่ (2 โรงเรียน) และเทศบาลเมืองเมืองพล (3 โรงเรียน) เทศบาลตำบล 19 แห่ง และองค์การบริหารส่วนตำบล 5 แห่ง
โรงเรียนเอกชนในจังหวัดขอนแก่นซึ่งสังกัดสำนักงานคณะกรรมการการศึกษาเอกชนมีจำนวน 129 โรงเรียน
โรงเรียนสาธิตมหาวิทยาลัยขอนแก่นเป็นหน่วยงานในสังกัดคณะศึกษาศาสตร์ มหาวิทยาลัยขอนแก่น ตั้งอยู่ที่ตำบลในเมือง อำเภอเมืองขอนแก่น เปิดสอนในระดับชั้นอนุบาลจนถึงมัธยมศึกษา โดยแบ่งการบริหารงานออกเป็น 7 ฝ่ายได้แก่
โรงเรียนกีฬาจังหวัดขอนแก่น เป็นส่วนราชการในสังกัดมหาวิทยาลัยการกีฬาแห่งชาติ ตั้งอยู่ที่ตำบลโคกสี อำเภอเมืองขอนแก่น จัดการศึกษาในระดับมัธยมศึกษาควบคู่กับการฝึกซ้อมกีฬา
น้ำพอง